Odense Adresse-Contoirs Efterretninger, 1846-11-30
Kongen af Preussen har benaadet den kgl. danske Geheime-Statsminister og Chef for det udenlandske Departement, Grev Reventlow-Criminil, med den røde Ørns Orden af første Klasse, og den kgl. danske Conferentsraad og Deputert i Generaltoldkammeret, Gar lieb, med samme Orden af anden Klasse. "Fædrelandet meddeler en Afhandling med Overskrift: Om Nationalbank-Actier og deres Værdi, hvori det blandt Andet hedder: "J ultimo December forestaaer en meget betydelig Actie=Termin, og vi troe at turde paastaae fra sikkre Kilder, at der vil blive et stort Overskud af Actier, som nødvendigviis maae sælges, og det er uundgaaeligt, at Prisen maa trykkes. J Frygt herfor, og for at undgaae det Tab, eller for at søge at indvinde den kalculerede Gevinst, hvoraf Man ellers gaaer Glip, søge Mange at omsætte deres Actier paa længere Tid til de fornævnte overdrevne Priser, bestandig blindten stolende paa, at Actierne skulle vedblive at stige i det Uendelige. Det er imod en saadan, al sund Beregning trodsende Fremgangsmaade, at vi nedlægge vor Advarsel; og lader os engang undersøge, hvorvidt der er Skygge af Sandsynlighed for, at Actiernes Værdi i sin Tid vil kunne svare til de betalte Tidspriser." - Efterat Forfatteren ved Grunde har søgt at oplyse, at enhver Forventning om et forøget Udbytte af Bankens Transactioner er et Blændværk, og at alle Forretninger, der baseres paa et saadant, ikke fortjene bedre Navn end Svindel, slutter Artiklen med denne bemærkning: "Hvorvel Man endnu stedse er vant til at kalkulere et rentebærende Papirs Værd, efter en Norm af 4 pCt., saa burde Letheden og den hyppige Anledning til at anbringe Penge til høiere Rente ogsaa være et Moment af megen Vægt, naar Man vil beregne Actiernes virkelige Værdi. Afseet imidlertid herfra, maae vi udtale som vor Anskuelse, at naar Man betaler et Papir, der nu giver 6 1/2 pCt. Udbytte, og hvis Chancer til meere ere høist usikkre, men til mindre ikke usandsynlige, med 160 pCt., saa har Man betalt samme med 3 3/4 pCt. over dets nuværende Normal værdi, og derfor visselig ikke kjøbt det for billigt. At Fleerheden af Publikum vil komme til denne Anskuelse, tør vi med Sikkerhed forudsige, om ikke før, saa til Aarets Udgang, da større Masser af Actier ville komme frem til Salg, og Spekulanternes Machinationer saaledes ikke længer være i Stand til at holde den offentlige Menings Magt Stangen. - Tiden vil vise, om vi ikke have havt Ret." - Berørte Artikel, som til Underskrivt havde Mærket O., har givet en Jndsender i Berl. Tid., underskrevet O. No. 2, Anledning til at fremsætte endeel Spørgsmaal og bemærkninger, hvortil Red. af bemeldte Tidende føier en længere Commentar, der er givet følgende Jndledning: "Naar der tales om Speculation, Spil eller Jobberi i Statspapirer og Actier, saa maa Man fremfor Alt ikke tabe af Sigte at det kan ligefuldt skee i tvende modsatte Retninger; det ene Parti spekulerer paa at Papirerne skulle stige, og det andet Parti spekulerer paa at Priserne skulle falde. Medens nu den første Klasse af Spekulanter gjør Jndkjøb i det Haab at Papiret stiger, sælger den anden Klasse i Forventning om at Papirerne senere ville kunne tilbagekjøbes til lavere Priser. Ethvert Parti efterstræber sit eget valgte Formaal, og anvender naturligviis de Midler, som det anseer bedst svarende til dets egne Hensigter. Dersom Man finder sig kaldet til at advare Folk om at afholde sig fra Spekulation af nærværende Slags, da maae Advarsel derfor, synes det os, ikke indskrænke sig til det ene Parti, som spekulerer paa Stigen (a la hausse), men ogsaa anvendes imod det Parti (og vi tør sige) især paa det Parti som spekulerer paa Papirernes Falden (a la baisse). Speculationen, eller som Man kalder det: Spillet, er jo under begge Forudsætninger lige farligt naar Man vover det for høit og over sine Kræfter, og uden at være indviet i den egentlige Beskaffenhed af Sagen. J Almindelighed ligger det ligefrem i Sagens Natur at det Parti maa være det farligste og medføre størst Tab for de Uindviede, som spekulerer paa Papirers Falden, det er dem, som gjøre sig al Umage for at udbrede Mening om og godtgjøre et Papirs ringe Værdi, for desto lettere at komme i Besiddelse af samme til lavere Priser. Disse pleie ikke at skye nogetsomhelst Middel i dette Øiemeed, og i intet Tilfælde er dette saa klart og bestemt stemmende med Erfaringen som netop med Bankactier." - Det vil sikkert for Mange være af største Jnteresse at dette Spørgsmaal nu, som det synes, tilbørlig vil blive drøftet.